**Ապարան համայնք**

**/2022 թ. 1-ին եռամսյակ/**

2021 թվականի դեկտեմբերի 5-ի արտահերթ ընտրությունների արդյունքում Ապարան խոշորացված համայնքը ևս մեկ անգամ խոշորացվեց՝ իր մեջ ներառելով Մելիքգյուղ վարչական տարածքը։ Այժմ Ապարան համայնքն ունի 22 վարչական տարածք՝ 1 քաղաքային և 21 գյուղական։ Մինչ այդ շարունակվում էին հնգամյա պլանով, տարեկան աշխատանքային պլանով նախատեսված աշխատանքները։ Դեկտեմբերի 20-ին և 27-ին կայացած ավագանու նիստերի ընթացքում ընտրվել են համայնքի ղեկավարը և տեղակալները, հաստատվել է համայնքապետարանի աշխատակազմի նոր հաստիքացուցակը, համայնքային ենթակայության ՀՈԱԿ-ների կառուցվածքն ու հաստիքացուցակները։ Խոշորացման արդյունքում սպասվում են կառուցվածքային և կազմային փոփոխություններ, գրվում են զարգացման հնգամյա և տարեկան աշխատանքային նոր պլանները, որոնք ներառելու են համայնքի բոլոր վարչական տարածքների առաջնային խնդիրները, դրանք վեր են հանվում հանրային քննարկումների, բնակիչների հետ հանդիպումների, բնակիչների հարց-առաջարկների միջոցով։

Համայնքապետարանում ակտիվ գործում է քաղաքացիների սպասարկման գրասենյակը (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակները գործում են «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում: Նոր կորոնավիրուսային հիվանդության տարածման հետ կապված սպասարկման գրասենյակի աշխատանքները շարունակվել են բնականոն ձևով՝ պահպանելով հակահամաճարակային պայմանները:

Ապարան համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում: Այս ծրագիրն ավելի գործածելի դարձավ, քանի որ կորոնավիրուսի տարածումը կանխարգելելու նպատակով ծառայությունների մեծ մասը կատարվել է և կատարվում է էլեկտրոնային տարբերակով, բայց պետք է նշել, որ բնակիչները չեն նախընտրում էլեկտրոնային տարբերակով դիմումներ, հարցումներ կամ առաջարկներ ուղարկել, նախընտրում են գալ համայնքապետարան՝ թեկուզ ամենահեռու վարչական տարածքից և անձամբ իրենց դիմումը տալ:

Համայքապետարանն ունի պաշտոնական համացանցային կայք (www.aparan.am), ինչը մեծապես նպաստում է համայնքի ղեկավարի և ավագանու գործունեության հրապարակայնության, թափանցիկության և հաշվետվողականության ապահովմանը: Կայքում տեղադրվում է համայնքին վերաբերող բոլոր նյութերը, և համայնքի բոլոր բնակիչները կարող են ծանոթանալ այդ նյութերին, հաշվետվություններին, հայտարարություններին, հանրային քննարկումների արդյունքներին, ծանոթանալ առաջիկա ծրագրերին, տեղյակ լինել նորություններին:

Ապարան համայնքի պաշտոնական համացանցային կայքի միջոցով արդեն իրականացվում է համայնքային ենթակայության մանկապարտեզներում երեխաների ընդունելությունը, որոշակի խնդիրների ու հարցերի շտկման դեպքում արդեն մյուս ուսումնական տարվանից ընդունելությունը կկազմակերպվի միայն էլեկտրոնային եղանակով:

Ապարան համայնքում խոշորացումից հետո սկսվել և շարունակվում է իրականացվել շինարարական լայնածավալ աշխատանքներ, որոնք կատարվել են վարչական համարյա բոլոր տարածքներում՝ ըստ կարիքի և անհրաժեշտության:

Համայնքում պարբերաբար իրականացվել են բոլոր վարչական տարածքների ճանապարհների ձնամաքրման և սանմաքրման աշխատանքներ, ինչպես նաև աղբից մաքրվել, կուտակվել և հեռացվել են միջգյուղական, ներգյուղական ճանապարհամերձ հատվածները, սելավատարները, առուները, բակերը:

Հատուկ ուշադրություն է դարձվում ձնամաքրման աշխատանքներին, համայնքի բոլոր վարչական տարածքներում այս աշխատանքները իրականացվում են արագ և հետևողականորեն, ոչ մի վարչական տարածքում չի եղել փակ կամ դժվարանցանելի ճանապարհ։

Պարբերաբար թարմացվում և ընդլայնվում է լուսավորության ցանցը, վերանորոգվում և ընդլայնվում են խմելու և ոռոգման ջրի ցանցերը, փոսալցվում և հարթեցվում են ճանապարհները: Այս աշխատանքները կատարվում են պարբերաբար և վարչական բոլոր տարածքներում՝ ըստ անհրաժեշտության:

Եվրամիության դրամաշնորհային ծրագրով հիմնվեց երիտասարդական կենտրոն, որի բացումը եղավ նախորդ եռամսյակում: Կենտրոնում արդեն իսկ տեղի են ունեցել մի շարք միջոցառումներ՝ կրթական, մշակութային, տնտեսական զարգացման և այլ տարաբնույթ միջոցառումներ։ Ավարտական փուլում է հյուրատների ցանցի ստեղծման աշխատանքները, որոնց հաշվետվությունները պարբերաբար ներկայացվում են։

|  |  |  |  |  |
| --- | --- | --- | --- | --- |
| **Համայնքապետարանի հաստիքներ** | | | | |
| Համայնք | Խոշորացումից առաջ | Նախորդ ամիս | Հաշվետու ամիս | Թվարկել և նկարագրել հաստիքների ավելացումը(պակասումը) |
| Հաստիք | Հաստիք | Հաստիք |
|  | | | |  |
| **ԱՊԱՐԱՆ** | **186** | 151 | 137 |  |
| Ընդամենը | **186** | 15 | 137 |  |
| **Համայնքային ոչ առևտրային կազմակերպությունների հաստիքներ** | | | | |
| Համայնք | Խոշորացումից առաջ | Նախորդ ամիս | Հաշվետու ամիս | Թվարկել և նկարագրել ՀՈԱԿ-ներում հաստիքների ավելացումը(պակասումը) |
| Հաստիքներ ՀՈԱԿ | Հաստիքներ ՀՈԱԿ | Հաստիքներ ՀՈԱԿ |
|  | | | |  |
| ԱՊԱՐԱՆ | 151 | 247 | 241 |  |
| Ընդամենը | 151 | 247 | 241 |  |