**Սիսիանի համայնք**

**(2022թ. 1-ին եռամսյակ)**

1. Բնակավայրերի քանակը՝ 30:
2. Հրավիրված խորհրդակցությունների քանակը՝ 12:
3. Բնակավայրերի այցելությունների քանակը՝ 6:
4. Համայնքի բնակիչների ընդունելությունների քանակը՝ 110:
5. Ավագանու նիստերի քանակը՝ թվով 2:
6. Ավագանու մշտական հանձնաժողովների քանակը՝ թվով 3.
7. կրթության, մշակույթի, սպորտի, երիտասարդության, սոցիալական, առողջապահության և բնության պահպանության հարցերի,
8. ֆինանսավարկային, բյուջետային և տնտեսական,
9. իրավական և ենթակառուցվածքներին առնչվող հարցերի ու արտաքին կապերի:
10. Այցելություններ են կատարվել համայնքի սոցիալապես անապահով և խնդրահարույց ընտանիքներ /5 այցելություն/, հայտնաբերվել են սոցիալական աջակցության կարիք ունեցող ընտանիքներ, վեր են հանել նրանց հիմնախնդիրները, գնահատվել սոցիալական կարիքները, ուղղորդվել են տարբեր մասնագիտացված կազմակերպություններ:

Ֆինանսական աջակցության կարիք ունեցող համայնքի սոցիալապես անապահով ընտանիքներին տրամադրվել է դրամական օգնություն:

1. Սիսիանի համայնքի խնամակալության և հոգաբարձության հանձնաժողովը ունեցել է 4 նիստ, իրականացրել է 6 տունայց: Կյանքի դժվարին իրավիճակում հայտնված 5 անչափահաս երեխաների տեղավորել է «Սյունիքի մարզի երեխայի և ընտանիքի աջակցության կենտրոն» ՊՈԱԿ-ում՝ նրանց խնամքն ու դաստիարակությունն անվտանգ և ապահով կազմակերպելու համար:
2. Նախադպրոցական և արտադպրոցական կրթության հաստատություններ կատարված այցեր՝

***Նախադպրոցական***

Իրականացվել են 21 ստուգայցեր Սիսիան համայնքի թիվ 1, 2, 3, 4 ՆՈՒՀ-եր և նրանց կազմում ընդգրկված 17 բնակավայրերի խմբասենյակներ:

Ստուգայցերի ժամանակ ստուգվել են բոլոր խմբերի ջերմաստիճանները, ճաշացուցակները, ճաշերի նմուշառումները, երեխաների հաճախումների մատյանները, սանիտարահիգիենիկ պայմանները, պարապմունքների բախշման գրաֆիկները, սննդի պահանջագրերը, աշխատողների հաշվառման մատյանները, սննդի մատյանները, պահեստները, շարժի մատյանները, հրամանագրքերը: Ամենօրյա տեղեկատվություն է ապահովվել նախադպրոցական հիմնարկներում երեխաների հաճախումների, սննդակարգի և ջերմային ռեժիմների վերաբերյալ:

ՆՈՒՀ-եր հաճախող երեխաների թիվը՝ 782:

***Արտադպրոցական հաստատություններ***

Կատարվել են այցեր արտադպրոցական ուսումնական հաստատություններ (35 այցելություն)՝ Սիսիան քաղաքի «Աղվան Մինասյանի անվան արվեստի և ստեղծագործական կենտրոն» ՀՈԱԿ (11 այցելություն), «Սիսիանի համայնքի շախմատի դպրոց» ՀՈԱԿ (9 այցելություն), Սիսիան քաղաքի «Զ. Ա. Խաչատրյանի անվան գեղարվեստի դպրոց» ՀՈԱԿ (6 այցելություն), Սիսիանի քաղաքային համայնքի «Էմմա Ասյանի անվան Սիսիանի մանկական երաժշտական դպրոց» ՀՈԱԿ (6 այցելություն), Սիսիանի քաղաքային համայնքի «Սիսիանի ֆուտբոլի դպրոց» ՀՈԱԿ (3 այցելություն), որոնց ընթացքում կատարվել են արտադպրոցական ուսումնական հաստատություններում աշխատակիցների աշխատանքային կարգապահության և հաճախումների ստուգում, մշտադիտարկում է իրականացվել նրանց կորոնավիրուսային հիվանդության (COVID-19) դեմ կատարվող պատվաստումների և կորոնավիրուսային հիվանդության (COVID-19) ախտորոշման ՊՇՌ հետազոտության ընթացքին:

Ստուգվել են արտադպրոցական ուսումնական հաստատությունների տարեկան ուսումնական ծրագրերի և ժամանակացույցի համապատասխանությունը, թեմատիկ պլաններով մատյանների գրանցումների կատարումը: Ստուգվել են բոլոր ենթակա կառույցների հրամանագրքերը և առկա թերությունների վերացման ուղղությամբ կատարվել են խորհրդատվական աշխատանքներ:

Արտադպրոցական ուսումնական հաստատություններ հաճախող աշակերտների թիվը՝ 592:

1. Հանրային և սպորտային միջոցառումներ՝
2. Հունվարի 7-ին Սիսիանի N զորամասի կազմավորման 29-րդ տարեդարձի առթիվ, տվյալ զորամասում կազմակերպվել է միջոցառում:
3. Ս/թ հունվարին 26-ին Սիսիանի քաղաքային համայնքի «Է. Ասյանի անվան Սիսիանի մանկական երաժշտական դպրոց» ՀՈԱԿ-ում անցկացվել է անվանի հայ կոմպոզիտոր Առնո Բաբաջանյանի ծննդյան 100-ամյակին նվիրված համերգ:
4. Հունվարի 28-ին «Հ. Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում կազմակերպվել է տոնական միջոցառում, նվիրված Հայոց բանակի կազմավորման հոբելյանական 30-ամյակի առթիվ:
5. Փետրվարի 13-ին Տեառնընդառաջ տոնի կապակցությամբ Սիսիանի Դարբաս բնակավայրի եկեղեցու շրջակայքում Սիսիանի համայնքապետարանի և Դարբասի թանգարանի կողմից կազմակերպվել է տոնական միջոցառում:
6. Փետրվարի 19-ին «Հ. Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում Սիսիանի համայնքապետարանի աջակցությամբ կազմակերպվել է համերգ՝ Սիսիանի ARM DANCE պարային համույթի մասնակցությամբ:
7. Մարտի 4-ին Սիսական գնդի կազմավորման 28-ամյակին նվիրված «Հ. Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում կազմակերվել է տոնական միջոցառում:
8. Մարտի 7-ին Սիսիանի Հ. Սահյանի անվան մշակույթի կենտրոնում Սիսիանի համայնքապետարանի աջակցությամբ բնակավայրի երեխաների համար ցուցադրվել է տիկնիկային ներկայացում:
9. Մարտի 8-ին կանանց միջազգային օրվա կապակցությամբ «Հ. Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում կազմակերպվել է տոնական համերգ:
10. Մարտի 18-ին Սիսիանի քաղաքային համայնքի «Է. Ասյանի անվան Սիսիանի մանկական երաժշտական դպրոց» ՀՈԱԿ-ի դահլիճում անցկացվեց կանանց միջազգային օրվան նվիրված համերգ:
11. Մարտի 29-ին «Հ. Սահյանի անվան Սիսիանի քաղաքային մշակույթի կենտրոն» ՀՈԱԿ-ի դահլիճում ցուցադրվել է մանկական ներկայացում:
12. Մարտի 11-ին և 28-ին Սիսիանի քաղաքային համայնքի «Սիսիանի ֆուտբոլի դպրոց» ՀՈԱԿ-ում ՀՀ ֆուտբոլի 2021-2022թթ. մինչև 10 տարեկանների Գավաթի խաղարկությանը ակտիվ մասնակցության համար «Սիսիան-12» թիմի անդամներին և մարզիչ Դավիթ Արզումանյանին համայնքի ղեկավարի պաշտոնակատարի կողմից հանձնվել են պատվոգրեր և խորհրդանշական նվերներ:
13. Մարտի 16-ին «Սիսիանի համայնքի շախմատի դպրոց» ՀՈԱԿ-ում ՀՀ շախմատի պատանիների 15-րդ առաջնության մարզային փուլում հաջողություններ գրանցած Արման Գասպարյանին և Սասուն Հովակիմյանին, ՀՀ արագ շախմատի 17-րդ առաջնությունում 1-ին պատվավոր տեղը զբաղեցնելու համար Վարդան Մովսիսյանին և առաջնության կազմակերպմանն աջակցելու համար Արմեն Վազգենյանին համայնքի ղեկավարի պաշտոնակատարի կողմից հանձնվել են պատվոգրեր և շնորհակալագիր:
14. Կազմակերպվել է «ՀՀ մարզերի, Երևան քաղաքի և Արցախի Հանրապետության հանրակրթական դպրոցների 7-12-րդ դասարանների աշակերտների միջև սպարտակիադա» 2022 թվականին անցկացվող մարզական միջոցառման համայնքային փուլը:
15. Կազմակերպվել է «ՀՀ մարզերի, Երևան քաղաքի և Արցախի Հանրապետության հանրակրթական դպրոցների 1-3 և 4-7-րդ դասարանների աշակերտների միջև սպորտլանդիա» 2022 թվականին անցկացվող մարզական միջոցառման համայնքային փուլը:
16. Աղբահանության և սանիտարական մաքրման աշխատանքները՝ 2022 թվականի 1-ին եռամսյակում Սիսիանի համայնքում կատարվել են ավագանու կողմից հաստատած հայեցակարգով:
17. Սուբվենցիոն ծրագրի շրջանակներում սկսվել են Սիսիան քաղաքի Ն․ Ադոնցի փողոցի ասֆալտապատման աշխատանքները, կատարվել են աշխատանքների մոտ 20%-ը։
18. Սիսիանի համայնքի մի շարք բնակավայրերում կատարվել են խմելու և ոռոգման ջրագծերի ընթացիկ վերանորոգման աշխատանքներ։
19. Սիսիանի համայնքի մի շարք բնակավայրերում կատարվել են միջհամայնքային ճանապարհների փոսալցման և հարթեցման աշխատանքներ։
20. Համայնքապետարանում կազմակերպվել և անց են կացվել հանրային քննարկումներ:
21. Կատարվել է հաշվառում համայնքային սեփականություն հանդիսացող վարելահողերի և առկա անասնագլխաքանակի վերաբերյալ:
22. Հայտարարվել է համայնքային սեփականություն հանդիսացող գյուղ. նշանակության հողերի վարձակալության մրցույթ` թվով 18 հայտ, տեղադրվել է հայտարարություն և ընդունվում են հայտեր.
23. Լրացվել և վերջնական տեսքի է բերվել բնակավայրերի վերաբերյալ շտեմարանները:
24. Աշխատանքներ են իրականացվում հողօգտագործողներին մատչելի գներով պարարտանյութ հատկացնելու համար:
25. ՀՀ ԱԻ նախարարության և տեխնիկական անվտանգության հետաքննության վարչությանը տրամադրվել է տեղեկանք համայնքում տեղի ունեցած հրդեհներից առաջացած վնասների վերաբերյալ:
26. Իրականացվել և իրականացվում են զոհված և վիրավոր զինծառայողներին պետական աջացության ծրագրերից օգտվելու փաստաթղթերի հավաքագրման աշխատանքներ:
27. Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ.

ա) ապահովվում է sisian.am կայք-էջի լիակատար շահագործումը: ՀԿՏՀ ծրագիրն աշխատում է արդյունավետ, բոլոր բնակավայրերն ընդգրկված են ծրագրում, որը հնարավորություն է տալիս բոլոր բնակավայրերում էլեկտրոնային եղանակով մատուցել այն բոլոր ծառայությունները, որոնք տրամադրվում են քաղաքացուն՝ համայնքապետարան այցելելու դեպքում,

բ) պարբերաբար թարմացվում է բնակչության ռեգիստր բաժինը: Համայնքի վերաբերյալ տեղադրված է ամբողջական տեղեկատվություն,

գ) ծրագրում ավելացել է վարչական ռեգիստր ենթաբաժինը, որտեղ տեղադրվում են գյուղական բնակավայրերի տնային տնտեսությունների վարչական տվյալները և պարբերաբար թարմացվում են,

դ) sisian.am պաշտոնական կայք-էջն ապահովում է համայնքի ղեկավարի և ավագանու գործունեության հրապարակայնությունը, թափանցիկությունը և հաշվետվողականությունը:

1. Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան» սկզբունքով՝ ապահովելով հարմարավետ և որակյալ սպասարկում համայնքի բնակիչների համար:
2. Ավագանու հրապարակային նիստերի առցանց հեռարձակում՝

ապահովվել է ավագանու 2 նիստերի ուղիղ հեռարձակումը, որոնք առկա են նաև համայնքապետարանի youtube -յան պաշտոնական էջում:

1. Իրականացվել է «Սիսիանի համայնքի թիվ 3 նախադպրոցական ուսումնական հաստատություն» և «Սիսիանի բնակարանային կոմունալ տնտեսություն» ՀՈԱԿ-ների տնօրենի թափուր պաշտոններ զբաղեցնելու համար մրցույթներ:
2. Շարունակվել է նամակագրական կապը քույր քաղաքների հետ, տեղի է ունեցել մեկ հանդիպում «Հույս Հայաստանի համար» ասոցիացիայի նախագահ Ֆրանկ Կարապետեանի և հայ համայնքի ներկայացուցիչների հետ:

2017 թվականի նոյեմբերի 5-ի ՏԻՄ ընտրությունների արդյունքում Սիսիանի համայնքը խոշորացել է իր մեջ ներառելով 29 նախկին գյուղական համայնքներ: Միավորումից հետո նախկին գյուղական համայնքների համայնքապետարանների և ՀՈԱԿ-ների աշխատակիցները ընդգրկվել են Սիսիանի համայնքապետարանի և համայնքային ենթակայության ՀՈԱԿ-ների հաստիքացուցակներում:

|  |  |  |  |  |  |
| --- | --- | --- | --- | --- | --- |
| **Համայնքապետարանի և համայնքային ենթակայության ՀՈԱԿ-ների հաստիքներ** | | | | | |
| Հ/Հ | Համայնք | Խոշորացումից առաջ | | Խոշորացումից հետո | |
| Հաստիք համայնքապետարան | Հաստիքներ ՀՈԱԿ | Հաստիք համայնքապետարան | Հաստիքներ ՀՈԱԿ |
| 1 | Սիսիան | 36 | 258 | 154 | 503 |
| 2 | Անգեղակոթ | 22 | 11 |
| 3 | Արևիս | 4 |  |
| 4 | Աշոտավան | 9 |  |
| 5 | Աղիտու | 9 | 4 |
| 6 | Ախլաթյան | 8 |  |
| 7 | Բալաք | 8 |  |
| 8 | Բնունիս | 6 |  |
| 9 | Բռնակոթ | 17 | 10 |
| 10 | Դարբաս | 10 | 7 |
| 11 | Դաստակերտ | 7 |  |
| 12 | Գետաթաղ | 4 |  |
| 13 | Հացավան | 4 |  |
| 14 | Իշխանասար | 6 |  |
| 15 | Լծեն | 3 |  |
| 16 | Լոր | 7 |  |
| 17 | Մուցք | 6 |  |
| 18 | Նժդեհ | 5 |  |
| 19 | Նորավան | 10 | 6 |
| 20 | Սալվարդ | 6 |  |
| 21 | Շաղատ | 13 | 11 |
| 22 | Շաքի | 15 | 6 |
| 23 | Շենաթաղ | 8 |  |
| 24 | Թանահատ | 4 |  |
| 25 | Թասիկ | 8 |  |
| 26 | Տոլորս | 10 |  |
| 27 | Տորունիք | 4 |  |
| 28 | Ույծ | 9 | 4 |
| 29 | Վաղատին | 10 |  |
| 30 | Որոտնավան | 5 |  |
|  | Ընդամենը | **273** | **317** | **154** | **503** |

Համայնքապետարանի առաջնահերթ խնդիրներից է նոր աշխատատեղերի ստեղծումը և հաստիքների ավելացումը: