**ՏԱԹԵՎ ՀԱՄԱՅՆՔ /2022թ. 1-ին եռամսյակ/**

1. **Բնակավայրերի քանակը**՝ 8
2. **Հրավիրված խորհրդակցությունների քանակը՝ 10**:
3. **Համայնքի բնակիչների ընդունելությունների քանակը՝ 60**:
4. **Բնակավայրերի այցելությունների քանակը՝ 60,** որից 18-ը՝ Շինուհայր, 6-ը՝ Հարժիս, 10-ը՝ Տաթև, 8-ը՝ Խոտ, 9-ը՝ Հալիձոր, 5-ը՝ Սվարանց, 2-ը՝ Տանձատափ, 2-ը՝ Քաշունի բնակավայրերում:
5. **Ավագանու նիստերի քանակը**՝ 3:
6. **Ավագանու մշտական հանձնաժողովների քանակը**՝ 4:
7. **Սոցիալական աշխատողի կողմից տնային այցելությունների քանակը**՝ 28:

Այցելությունները կատարվել են սոցիալապես անապահով ընտանքիների կարգավիճակին ծանոթանալու նպատակով:

Ոսումնասիրվել և քննարկվել են դիմում-խնդրանքներ և արձանագրվել են որոշումներ ՝ խնամակալության և հոգաբարձության հանձնաժողովի կողմից։

1. **Նախադպրոցական և արտադպրոցական կրթության հաստատություններ կատարած այցեր՝** 20**:**

Համայնքապետարանի աշխատակիցների կողմից պարբերաբար այցելություններ են իրականացվել համայնքում գործող նախադպրոցական հաստատություններ և հաստատության աշխատակիցների հետ անցկացվել են քննարկումներ կապված կորոնավիրուսային համաճարակի հետ:

9. **Ուսումնական դպրոցից դուրս մնացած երեխաներ՝** այդպիսիք չկան։

10.**Հանրային միջոցառումներ՝** կանանց միջազգային օրվան նվիրված մշակութային միջոցառումներ համայնքի դպրոցների սաների և Շինուհայրի երաժշտական դպրոցի սաների մասնակցությամբ**:**

11. **Աղբահանության և սանիտարական մաքրման աշխատանքների իրականացում:**

Համայնքում իրականացվում են աղբահանության աշխատանքներ՝ ավագանու կողմից հաստատված հայեցակարգով:

12. **Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ**՝ չկան:

13. **Համայնքի կառավարման տեղեկատվական համակարգի <<ՀԿՏՀ>> լիարժեք և արդյունավետ շահագործման աշխատանքներ:**

Ապահովում է tatevhamaynq.am կայք-էջի բավարար (լինում են խափանումներ) շահագործում, փաստաթղթաշրջանառություն, համայնքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողականների դիտման մատչելիություն:

**14. Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝**

2022թ***.*** 1-ին եռամսյակում սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությանն ուղղված միջոցներ չեն ձեռնարկվել:

**15.Ավագանու հրապարակային նիստերի առցանց հեռարձակում**․

Նիստերը առցանց հեռարձակվել են համայնքապետարանի ֆեյսբուքյան էջի ուղիղ եթերի միջոցով։

**ՏԱԹԵՎ ՀԱՄԱՅՆՔ**

Խոշորացման արդյունքում ձևավորվել է առավել մրցակցային ավագանի, ընդգրկված են ավագանու անդամներ գրեթե բոլոր բնակավայրերից, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, հաշվապահ և այլն) փոխարինվել են ծառայություններ մատուցող հաստիքներով: Ծառայությունների որակի բարձրացման նպատակով բոլոր բնակավայրերում առկա է օպերատորի հաստիքներ: Համայնքապետարանում գործում է քաղաքացիների սպասարկման գրասենյակ: Համայնքում գործում էր 4 նախադպրոցական հաստատություն, խոշորոցումից հետո նախադպրոցական հաստատություն բացվեց նաև Տաթև բնակավայրում, ինչպես նաև Շինուհայր և Խոտ բնակավայրերի նախադպրոցական հաստատություններում ավելացվել են մեկական խմբեր, հատկացվել են նոր 7 հաստիքներ, 2 հաստիք ավելացել է Շինուհայր բնակավայրի երաժշտական դպրոցում: Հայաստանի տարածքային զարգացման հիմնադրամի /ՀՏԶՀ/ կողմից համայնքում իրակացված <<Տաթև համայնքի ճանապարհների սպասարկման, աղբահանության, և գյուղտեխնիկայի վերազինման>> ծրագրի շրջանակներում ավելացել է թվով 14 հաստիք, ինչպես նաև ձեռք է բերվել թվով 6 նոր տեխնիկա, որից՝ էքսկավատոր՝ **1 միավոր,ուղեհարթիչ/** գրեյդեր/՝ **1 միավոր,** ինքնաթափ բեռնատար մեքենա՝ **1 միավոր,** աղբատար ինքնաթափ մեքենա՝ **1 միավոր,** հացահատկային կոմբայն՝ **2 միավոր:** Ի դեպ, նշված հաստիքների վճարումը լրացուցիչ բեռ չի հանդիսանալու համայնքի բյուջեի համար, քանի որ նշված տեխնիկայի շահագործումը ինքնածախսածածկվելու է ավագանու կողմից հաստատված այդ տեխնիկայի վարձակալության վճարների հաշվին:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակը գործում է «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Տաթև համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր փաստաթղթային այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայքապետարանն ունի պաշտոնական համացանցային կայք (www.tatevhamaynq.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

**Համայնքի հաստիքներ**

|  |  |  |  |
| --- | --- | --- | --- |
| Համայնք (բնակավայր) | Մինչև խոշորացումը | Խոշորացումից հետո | |
| Հաստիք | Հաստիք | Ավագանու անդամներ |
|  | **Տաթև** | |  |
| 1.Շինուհայր | 14 | 20 | 9 |
| 2.Հալիձոր | 7 | 4 | 1 |
| 3.Հարժիս | 10 | 4 | 3 |
| 4.Տաթև | 12 | 4 | 1 |
| 5.Խոտ | 9 | 4 | 1 |
| 6.Տանձատափ | 5 | 2 | - |
| 7.Սվարանց | 5 | 2 | - |
| 8. Քաշունի | 4 | 1 | - |
| Ընդամենը | 66 | 41 | 15 |

Տաթև համայնքում խոշորացումից հետո կրճատվել են համայնքապետարանի հաստիքները, որի արդյունքում ավելացել են ՀՈԱԿ-ների հաստիքները:

Մինչև խոշորացումը Տաթև համայնքի ՀՈԱԿ-ներում եղել է 30 հաստիք, իսկ խոշորացումից հետո դրանց թիվը ավելացել է, դառնալով 60 հաստիք:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
|  | Տաթև համայնքում 2022 թվականի 1-ին եռամսյակում կապիտալ ծրագրեր չեն իրականացվել |

1. [↑](#footnote-ref-1)