**Աբովյան համայնք**

**(2022թ. 1-ին եռամսյակ)**

***1.Բնակավայրերի քանակը***՝ **11:**

***2.Հրավիրված խորհրդակցությունների քանակը***՝ **55**:

***3.Համայնքի բնակիչների ընդունելությունների քանակը՝* 17**:

***4.Բնակավայրերի այցելությունների քանակը***՝ 52+56+7=115**, որից** Աբովյան՝ 46, Առինջ՝ 11 Արամուս՝ 10, Բալահովիտ՝ 9, Գեղաշեն՝ 11, Գետարգել՝ 5, Կաթնաղբյուր՝ 6, Կամարիս՝ 4, Մայակովսկի՝ 4, Պտղնի՝ 4, Վերին Պտղնի՝ 5**:**

***5. Ավագանու նիստերի քանակը՝ թվով*** 2:

**6. Ավագանու մշտական հանձնաժողովների քանակը՝** թվով **5**:

1. զարգացման ծրագրերի, ֆինանսաբյուջետային, տնտեսական հարցերի,

2. քաղաքաշինության, հողօգտագործման և անշարժ գույքի հարցերի,

3. կրթության, մշակույթի և սոցիալական հարցերի,

4. բնակավայրերին, ենթակառուցվածքներին և կոմունիկացիաներին առնչվող հարցերի,

5. իրավական հարցերի:

***7. Սոցիալական աշխատողի կողմից տնային այցելությունների քանակը***` թվով **45**

1. Այցելություններ սոցիալապես անապահով ընտանիքների հայտնաբերման նպատակով:

2.Կատարվել է տունայցեր դժվար տեղաշարժվող կարիքավոր միայնակ կենսաթոշակառուներին և տրամադրվել պարենային օգնություն։

3. Այցելություն Աբովյան համայնքի Բալահովիտ և Գետարգել բնակավայրեր՝ դժվարին իրավիճակում հայտնված 4 անչափահաս երեխաների կյանքի պայմանների ուսումնասիրության նպատակով:

***8. Նախադպրոցական և արտադպրոցական կրթության հաստատություններ կատարված այցեր՝***

Հունվարի 11-ին՝ իրականացվել է այցելություն համայնքի նախադպրոցական, մշակութային, արտադպրոցական թվով 10 հաստատություն՝ աշխատանքային կոլեկտիվների հետ ծանոթության և առկա խնդիրների վերհանման նպատակով։  
Հունվարի 13-ին՝ իրականացվել է այցելություն՝ համայնքի նախադպրոցական, մշակութային, արտադպրոցական թվով 6 հաստատություն՝ աշխատանքային կոլեկտիվների հետ ծանոթության և առկա խնդիրներին ծանոթանալու նպատակով։

Փետրվարի 24-ին՝ իրականացվել է այցելություն «Աբովյանի համայնքային գրադարան» ՄՀ ՀՈԱԿ` միջոցառումների դահլիճի տարածք տրամադրելու հարցի ուսումնասիրության նպատակով։  
Փետրվարի 24-ին՝ իրականացվել է այցելություն՝ «Աբովյանի N12 մանկապարտեզ» ՀՈԱԿ հոգեբանին և լոգոպեդին առանձին աշխատասենյակներ հատկացնելու ուսումնասիրութան նպատակով։   
Մարտի 27-ին՝ իրականացվել է այցելություն՝ «Աբովյանի Գեղարվեստի դպրոց» ԱԿՈՒՀ ՀՈԱԿ ընթացիկ վերանորոգման հարցերի ուսումնասիրության, ամառային ցուցասրահ ունենալու, այգում բարեկարգման աշխատանքներ պլանավորելու նպատակով։

***9. Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝ 4*** :

***10. Հանրային միջոցառումներ***

2022 թվականի հունվարի 27-ին ժամը 12։00-ին Կոտայքի մարզի  Աբովյանի համայնքապետարանում (հասցե՝ ք. Աբովյան, Բարեկամության հրապարակ, 1 շենք) տեղի կունենա «Ոռոգման համակարգերի արդիականացման ծրագրի» շրջանակներում իրականացվող «Կոտայք մայր ջրանցքի Արամուսի դյուկերի հատվածի» վերականգնման աշխատանքների վերաբերյալ հանրային քննարկումներ (1-ին փուլի հանրային ծանուցում և քննարկումներ):

Հունվարի 28-ին՝ «Հանուն սահմանի» հասարակական կազմակերպությունը Հայոց բանակի կազմավորման 30-ամյակի կապակցությամբ Աբովյանի շախմատի դպրոցին հարակից այգում կազմակերպել է բացօթյա միջոցառում։ Ծրագրում եղել են նախնական զինվորական պատրաստության գործնական պարապմունքներ, որոնք անցկացրել են համապատասխան մասնագետները։ Միջոցառումն ուղեկցվել է ազգային երգ ու պարով։ Տեղի է ունեցել հիշատակի մոմավառություն և քայլերթ դեպի Արցախյան 44-օրյա պատերազմի զոհերի հիշատակի պանթեոն։   
 2022թ. փետրվարի 14-ին, ժամը 11:00-ին, Կոտայքի մարզի, Աբովյանի համայնքապետարանի շենքում (հասցե՝ ք․Աբովյան, Բարեկամության հրապարակ, 1 շենք) տեղի կունենա քաղաքացի Հայկ Պետրոսյանի կողմից ներկայացված՝ պահեստարանների կառուցման աշխատանքների շրջակա միջավայրի վրա ազդեցության նախնական գնահատման վերաբերյալ հանրային քննարկումներ /1-ին քննարկում/:

Փետրվարի 16-ին՝ Աբովյան համայնքում հյուրընկալվել է Ճապոնիայի Արտակարգ և լիազոր դեսպան Ն.Գ. Պարոն Մասանորի Ֆուկուշիմային։ Ճապոնիայի դեսպանատունը մի շարք զարգացման ծրագրեր է իրականացնում մեր համայնքում, ինչի համար անձամբ հայտնում եմ իմ խորին շնորհակալությունը և պատրաստակամությունը՝ շարունակելու հետագա համագործակցությունը։   
Փետրվարի 16-ին՝«Աբովյանի երեխաների աջակցության կենտրոն» ՀՈԱԿ-ում բացառիկ տոն էր.   
Աբովյանի համայնքապետարանի, ՄԱԿ-ի Մանկական հիմնադրամի՝ ՅՈՒՆԻՍԵՖ-ի, Հայ օգնության ֆոնդի «Երեխաների աջակցության կենտրոնի», ՀՀ-ում Ճապոնիայի դեսպանատան համատեղ ջանքերով Կենտրոնն իր վերանորոգված դռներն էր բացել մանուկների և պատանիների առաջ:   
Փետրվարի 17-ին՝Հանդիպել են Աբովյանի համայնքապետ Էդուարդ Բաբայանը և Հայ օգնության ֆոնդի «Երախաների աջակցության կենտրոն» հիմնադրամի տնօրեն տիկին Միրա Անտոնյանը, Մեր աշխատանքն ու առաքելությունը կրկնակի հաջողվում է, երբ լավ գաղափարի և նպատակի իրականացման ճանապարհին հանդիպում ենք լավ մարդկանց, տվյալ դեպքում տիկին Միրա Անտոնյանին: Ակտիվորեն շարունակելու ենք համատեղ համագործակցել մարդակենտրոն Աբովյան ունենալու ճանապարհին:

Փետրվարի 16-18-ը՝ վոլեյբոլի բաց առաջնության շրջանակներում Աբովյան համայնքը համախմբել էր Հայաստանի Հանրապետության մարզերի թիմերին՝ «Գագիկ Ծառուկյանի անվան սպորտի և մշակույթի» համալիր կենտրոնում անցկացվեց մինչև 17 տարեկան տղաների և աղջիկների Վոլեյբոլի բաց առաջնությունը: Առաջնությանը մասնակցում էին սպորտային թիմեր ՀՀ գրեթե բոլոր մարզերից՝ տղաների՝ 9 և աղջիկների 8 թիմ: Վոլեյբոլի բաց առաջնության շրջանակներում Աբովյանը համախմբել էր Հայաստանի տարբեր մարզերի թիմերին: Առաջնությանը հետևել է համայնքապետ Էդուարդ Բաբայանը։   
Փետրվարի 21-ին՝ Գիրք նվիրելու օրվան ընդառաջ Աբովյանի համայնքային գրադարանում մշակույթային եռուզեռ էր՝ Աբովյանի համայնքային գրադարանը համալրվել է հանրապետության վերջին հրատարակության գրքերով:Համայնքապետ Էդուարդ Բաբայանն իր աշխատավարձից տրամադրել և ամեն ամիս տրամադրելու է Աբովյանի համայնքային գրադարանին՝ գրադարանային ֆոնդի ամենամսյա համալրման նպատակով: Ամեն բան արվելու է, որ համայնքի դպրոցականը, պատանին, երիտասարդն ավելի շատ սիրեն գիրքն ու ընթերցանությունը:   
Փետրվարի 28-ին՝ Աբովյան համայնքի ղեկավար Էդուարդ Բաբայանն ընդունել է Հայկական Կարմիր խաչի ընկերության Կոտայքի մարզային մասնաճյուղի ներկայացուցիչներին՝ նախագահ Արմեն Սողոմոնյանին և գործադիր տնօրեն Հրանուշ Աբրահամյանին:Քննարկվել են կազմակերպության աջակցությամբ Աբովյան համայնքում իրականացվող և իրականացվելիք ծրագրերը, նախանշվել են համագործակցության հնարավոր ուղիները:   
2022 թվականի մարտի 9-ին ժամը 12։00-ին Կոտայքի մարզի Աբովյան համայնքի Կամարիս բնակավայրի վարչական ղեկավարի նստավայրում (1-ին փողոց թիվ 56) տեղի է ունեցել «Անտրացիտ» ՍՊԸ կողմից ներկայացված Կամարիս բնակավայրի տարածքում ջարդող-տեսակավորող կայանքի շրջակա միջավայրի վրա ազդեցության գնահատման հաշվետվության վերաբերյալ հանրային քննարկում (3-րդ քննարկում)։

2022թ․մարտի 22-ին ժամը 11։00-ին Կոտայքի մարզի Աբովյան համայնքի Մայակովսկի բնակավայրի վարչական ղեկավարի նստավայրում տեղի ունեցավ Ա/Ձ Սուսաննա Խաչատրյանի կողմից Կոտայքի մարզի Մայակովսկի բնակավայրի տարածքում նախատեսվող մասնավոր գերեզմանատան կառուցման նախնական գնահատման հայտի վերաբերյալ հանրային քննարկումներ /երկրորդ փուլ/։

Մարտի 22-ին՝ Շարունակվում է համագործակցությունն Աբովյան համայնքի և Հայկական Կարմիր խաչի ընկերության Կոտայքի մարզային մասնաճյուղի միջև: Ս.թ. մարտի 22-ին Աբովյանի համայնքապետարանում համայնքի ղեկավար Էդուարդ Բաբայանի գլխավորությամբ տեղի է ունեցել հանդիպում համայնքի երիտասարդների և Հայկական Կարմիր խաչի ընկերության Կոտայքի մարզային մասնաճյուղի ներկայացուցիչներ՝ նախագահ Արմեն Սողոմոնյանի և գործադիր տնօրեն Հրանուշ Աբրահամյանի հետ:Հանդիպման ընթացքում Հրանուշ Աբրահամյանը երիտասարդներին ներկայացրել է ինչպես Կարմիր խաչի միջազգային շարժման, այնպես էլ Հայկական Կարմիր խաչի ընկերության պատմությունը, այն՝ թե ինչպես է հնարավոր դառնալ Հայկական Կարմիր խաչի կամավոր և թե ինչ սկզբունքներ ու արժեքներով է առաջնորդվում կարմիրխաչականը:Հանդիպման վերջում Հրանուշ Աբրահամյանը ներկայացրել է նաև Աբովյան համայնքում իրականացրած և նախատեսվող ծրագրերը, քննարկվել են առաջիկա ծրագրերում երիտասարդներին ներառելու տարբերակներն ու հնարավորությունները:

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովվել է 85%-ով:

***12.Աղբահանության և սանիտարական մաքրման աշխատանքների իրականացում՝***

ՀՀ Կոտայքի մարզի Աբովյան համայնքում աղբահանությունը և սանիտարական մաքրումը կազմակերպվում և իրականացվում է «Աղբահանության և սանիտարական մաքրման մասին» ՀՀ օրենքի, ՀՀ առողջապահության նախարարի 2009 թվականի դեկտեմբերի 22-ի N 25-Ն հրամանով հաստատված «Բնակավայրերի տարածքների սանիտարական պահպանմանը, սպառման թափոնների հավաքմանը, փոխադրմանը, մշակմանը, վերամշակմանը, օգտահանմանը, վնասազերծմանը և թաղմանը, բնակավայրերի տարածքների սանիտարական պահպանման, սպառման թափոնների գործածության ոլորտում աշխատանքներ իրականացնող անձնակազմի աշխատանքային անվտանգությանը ներկայացվող հիգիենիկ պահանջներ և սանիտարական կանոնները և նորմերը հաստատելու մասին» պահանջների համապատասխան, ՀՀ Կոտայքի մարզի Աբովյան համայնքի ավագանու 2020 թվականի դեկտեմբերի 25-ի «Աբովյան համայնքում տեղական վճարների դրույքաչափերը և արտոնությունները հաստատելու մասին» N 69-Ն որոշումով հաստատված դրույքաչափերին համապատասխան։

Սանիտարական մաքրման և աղբահանության գործընթացը իրականացվում է ամենօրյա ռեժիմով, սահմանված ժամանակացույցով,մասնագիտացված աղբատար ավտոտրանսպորտային միջոցներով :

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝ թվով 6:

1. 21.02.2022թ. Համայնքի բարեկարգման աշխատանքների շրջանակներում Աբովյանի համայնքապետարանում տեղի է ունեցել հանդիպում: Քաղաքացիների բարձրաձայնած խնդիրների հիման վրա և շենքերի շքամուտքերի բարեկարգման և նորոգման ծրագրի շրջանակներում Աբովյանի համայնքապետի առաջին տեղակալ Դավիթ Զարոյանը հանդիպում է ունեցել կապի օպերատորների հետ: Քննարկվել են մի շարք հարցեր. շենքերի շքամուտքերում լարանցումների կարգավորման խնդիները, շքամուտքերի արտաքին տեսքի բարելավումը, հենասյուների լարանցումների խնդիրները, համընդհանուր մոտեցմամբ լուծումներ գտնելու մեխանիզմները:

2. 16.03.2022թ. Աբովյան համայնքի Արամուս բնակավայրում տեղի ունեցավ «ՖԵՐՄԵՐ» կազմակերպության բացման արարողությունը, որին մասնակցեցին Աբովյանի համայնքի ղեկավար Էդուարդ Բաբայանը և տեղակալ Արթուր Մովսիսյանը: Կազմակերպությունն իր մեջ ներառում է անասնաբուժական դեղատուն, անասնաբուժական ծառայություն, գյուղատնտեսական ագրոքիմիկատների, ընտանի կենդանիների, պարարտանյութերի, գյուղատնտեսական գործիքների վաճառք:

3.Աբովյան համայնքի ղեկավար Էդուարդ Բաբայանը հանդիպումներ է ունեցել համայնքի գործարարների հետ՝ քննարկել առկա խնդիրները և հայտնել համայնքապետարանի աջակցությունը։

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է abovyan-kotayk.am պաշտոնական կայքի լիակատար շահագործումը, որը հնարավորություն է տալիս դիտել փաստաթղթաշրջանառությունը, համայքի ղեկավարի որոշումները, կարգադրությունները, ուղերցները և հաշվետվությունները, ավագանու որոշումները և ուղերցները, բյուջեի եկամուտների և ծախսերի կատարողականները: Համակարգը արդյունավետ շահագործելու համար տարվում են շարունակական աշխատանքներ:

***15.Ավագանու հրապարակային նիստերի առցանց հեռարձակում*** ` Ապահովվել է համայնքի ավագանու 2 նիստերի ուղիղ հեռարձակումը:

**Աբովյան համայնք**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Համայնքի բնակավայրերում առկա գույքը դեռ չի հանձնվել Աբովյան համայնքին, քանի որ բնակավայրերում առկա գույքը վերագնահատված և գույքագրված չէր։ Բնակավայրերում դեռ չի իրականացվել կապիտալ ոչ մի ծրագիր, քանի որ բյուջեն դեռ հաստատված չէ համայնքի ավագանու կողմից։

**Համայնքի հաստիքներ**

|  |  |  |  |
| --- | --- | --- | --- |
| 1 | **Աբովյան** | Աբովյան | **75** |
| 2 | Առինջ | **28** |
| 3 | Արամուս | **14** |
| 4 | Բալահովիտ | **21** |
| 5 | Գեղաշեն | **18** |
| 6 | Գետարգել | **9** |
| 7 | Կաթնաղբյուր | **9** |
| 8 | Կամարիս | **15** |
| 9 | Մայակովսկի | **15** |
| 10 | Պտղնի | **14** |
| 11 | Վերին պտղնի | **13** |
| **Ընդամենը** | | | **231** |

**Խոշորացումից հետո՝**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Հ/Հ | Միավորված համայնքի անվանումը | Համայնքի ղեկավար | Պաշտոնների թվաքանակը | | | | | |
| Համայնքի ղեկավարի տեղակալ | Համայնքի ղեկավարի օգնական, խորհրդական, մամուլի քարտուղար, ավագանու խմբակցության փորձագետ, համայնքի ղեկավարի առաջին տեղակալի օգնական | Վարչական ղեկավար | Համայնքային ծառայության պաշտոններ | Տեխնիկական սպասարկում և քաղաքացիական աշխատանք իրականացնողներ | Ընդամենը աշխատակազմ |
|
| 1 | **Աբովյան** | **1** | **3** | **10** | **10** | **94** | **48** | **166** |

**Կապիտալ ծրագրեր**2022 թվականին կիրականացվեն մի շարք կապիտալ ծրագրեր, որից 6-ը սուբվենցիոն ծրագրեր են և հիմնականում վերաբերվում են բոլոր բնակավայրերին։

Բարեկարգ, հարմարավետ և մատչելի միջավայրի ձևավորման համար համայնքում ծրագրվել են կատարելու հետևյալ կապիտալ աշխատանքները՝   
1)Փողոցների ասֆալտապատման և գծանշման աշխատանքներին հատկացվելու է ֆոնդային բյուջեի ծախսերի 49.1 %-ը, որը նախատեսված է Աբովյան համայնքի և բնակավայրերի գլխավոր և միջթաղամասային փողոցների փոսային վերանորոգման, շենքերի բակերի և մայթերի ասֆալտապատման և քաղաքում անվտանգ երթևեկություն ապահովելու նպատակով գծանշում կատարելու և ճանապարհային նշաններ ձեռք բերելու համար։   
Նախատեսվում է նաև Աբովյան քաղաքի Ռոսիա փողոցի ասֆալտապատման և եզրաքարերի փոխարինման աշխատանքներ, Առինջ բնակավայրում Գետարգել վանքին միացնող փողոցների, Արամուս բնակավայրում Երիտասարդական թաղամասի և Ազատամարտիկների փողոցների, Բալահովիտ բնակավայրում կենտրոնական փողոցի, Գեղաշեն բնակավայրում 3-րդ թաղամասի 3-րդ փողոցի, Գետարգել բնակավայրում Հ. Վերդյան փողոցի, Կաթնաղբյուր բնակավայրում 5-րդ փողոցի, Կամարիս բնակավայրում 7-րդ և 3-րդ փողոցների, Մայակովսկի բնակավայրում 2-րդ, 10-րդ, 11-րդ և 12-րդ փողոցների, Վերին Պտղնի բնակավայրում գերեզմանների հարակից տարածքի ասֆալտապատման աշխատանքներ։   
Վերոնշյալ աշխատանքների նախագծա-նախահաշվային փաստաթղթերի կազմման, տեխնիկական և հեղինակային հսկողության ծառայությունների, ինչպես նաև նախագծերի փորձաքնությունների կատարման համար նախատեսվում է 43 113.0 հազար դրամ:   
2) Բնակչության կենսական շահերի ապահովմանն աջակցելու նպատակով նախատեսվում է բնակֆոնդի հարթ և լանջավոր տանիքների վերանորոգման համար նյութերի ձեռքբերման ծախս՝ 20 000.0 հազար դրամ, իսկ կապիտալ վերանորոգման համար 18 500.0 հազար դրամ։   
3) Ծախսերի 0.7%-ը ուղղվելու է Կարմիր բանակայինների փողոցի անհատական տների գազաֆիկացման աշխատանքներին։   
4) Համայնքը շարունակելով հարմարավետ և մատչելի միջավայրի ձևավորման քաղաքականությունը՝ 2022 թվականին Աբովյան խոշորացված համայնքում նախատեսել է կատարել 161 700.0 հազար դրամի խաղահրապարակների և զբոսայգիների կառուցման աշխատանքներ։   
Վերոնշյալ աշխատանքների նախագծա-նախահաշվային փաստաթղթերի կազմման, տեխնիկական և հեղինակային հսկողության ծառայությունների, ինչպես նաև նախագծերի փորձաքնությունների կատարման համար նախատեսվում է 3 844.0 հազար դրամ:   
5) 2022 թվականին Աբովյան խոշորացված համայնքում նախատեսվում է ծախսել 100 510.0 հազար դրամ՝ Աբովյանի 7-րդ և 8-րդ միկրոշրջանների, Ռոսիա փողոցի մայթերի, Առինջ, Արամուս, Գեղաշեն, Մայակովսկի և Պտղնի բնակավայրերի փողոցների արտաքին լուսավորության համակարգերի անցկացման աշխատանքներ, ինչպես նաև նախատեսվել է 10 000.0 հազար դրամ լուսավորության հետ կապված նյութերի ձեռք բերում, որը կազմում է ֆոնդային բյուջեի պլանավորված ծախսերի 5.3 տոկոսը։   
6) Կաթնաղբյուր բնակավայրի 4-րդ փողոցի ոռոգման համակարգի վերանորոգման անցկացման համար նախատեսվել է 8 000.0 հազար դրամ:   
7) 2022 թվականին Աբովյան խոշորացված համայնքում նախատեսվում է ծախսել 100 220.0 հազար դրամ՝ Աբովյանի Ռոսիա փողոցի, Առինջ, Բալահովիտ, Գեղաշեն և Կամարիս բնակավայրերի փողոցների ջրահեռացման համակարգերի նորոգման և անցկացման աշխատանքների համար։   
Վերոնշյալ աշխատանքների նախագծա-նախահաշվային փաստաթղթերի կազմման, տեխնիկական և հեղինակային հսկողության ծառայությունների, ինչպես նաև նախագծերի փորձաքնությունների կատարման համար նախատեսվում է 3 844.0 հազար դրամ:   
8) 2022 թվականին Աբովյան քաղաքի բազմաբնակարան շենքերի վերելակների վերանորոգման և արդիականացման համար նախատեսվել է 93 440.0 հազար դրամ։   
Վերոնշյալ աշխատանքների նախագծա-նախահաշվային փաստաթղթերի կազմման, տեխնիկական և հեղինակային հսկողության ծառայությունների, ինչպես նաև նախագծերի փորձաքնությունների կատարման համար նախատեսվում է 3 844.0 հազար դրամ:   
9) Բալահովիտ բնակավայրում նախատեսվում է կառուցել նոր մանկապարտեզ 70 երեխայի համար, որի համար նախատեսվում է 158 000.0 հազար դրամ:   
10) Աբովյանի համայնքապետարանի վարչական շենքի սանհանգույցների վերանորոգման, ինչպես նաև շենքի դիմացի աստիճանների, հարթակի հիմանորոգման և լուսամուտների փոխարինման աշխատանքների համար նախատեսվել է 51 866.0 հազար դրամ, որը կազմում է ֆոնդային բյուջեի պլանավորված ծախսերի 2.5 %-ը:   
11) Աբովյան խոշորացված համայնքի վարչական շենքերի և համայնքային ոչ առևտրային կազմակերպությունների արդիականացմանը աջակցելու նպատակով ծրագրվում է ծախսելու 110 000.0 հազար դրամ՝ վարչական շենքերում, ինչպես նաև նախադպրոցական և արտադպրոցական հիմնարկներին անհրաժեշտ գույքի ձեռք բերման համար։   
Հաշվի ենք առել այն հանգամանքը, որ «Աբովյանի համայնքային կոմունալ տնտեսություն» ՀՈԱԿ-ը համայնքում իրականացնելու է մեծ ծավալի աղբահանության աշխատանքներ և նրան աջակցելու նպատակով ծրագրվում է գնել նոր տրանսպորտային և վարչական սարքավորումներ՝ 55 000.0 հազար դրամ արժեքով։   
12) Նախատեսվել է Աբովյան քաղաքի Սարալանջ թաղամասը մարզադաշտ տանող ճանապարհին կապող աստիճանների հիմնանորոգման, ինչպես նաև պանթեոնի կառուցման աշխատանքները կատարելու համար հատկացնել 22 552.0։   
13) Համայնքում գեոդեզիական և քարտեզագրական աշխատանքների համար նախատեսվել 10 000.0 հազար դրամ:   
14) Համայնքի նախատեսված վայրերում աղբամաններ և նստարաններ ձեռք բերելու, ինչպես նաև կանաչապատ տարածքները ավելացնելու նպատակով նախատեսվել է 20 000.0 հազար դրամ: