**Վարդենիս համայնք**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում, ինչի արդյունքում կրկնվող հաստիքները (աշխատակազմի քարտուղար, ֆինանսիստ, հաշվապահ և այլն) փոխարինվել են ծառայություններ մատուցող հաստիքներով: Մասնավորապես, Վարդենիս բնակավայրում գործող մանկապարտեզներում և մանկական երաժշտական դպրոցներում հատկացվել են նոր հաստիքներ` գործավար, բուժքույր, լվացքարար, դաստիարակ, հոգեբան, լոգոպեդ:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակները գործում են «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Վարդենիս համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայքապետարանն ունի պաշտոնական համացանցային կայք (www.vardenis.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

Վարդենիս խոշորացված համայնքում իրականցվել են աղբամանների տեղադրման նախագիծեր:

**Համայնքի հաստիքներ**

|  |  |  |  |  |  |
| --- | --- | --- | --- | --- | --- |
| Համայնք (բնակավայր) | Մինչև խոշորացումը | | Խոշորացումից հետո | | |
| Հաստիք | | Հաստիք | | Ավագանու անդամներ |
|  | | **Վարդենիս** | |  | |
| 1.Վարդենիս | 52 | | 42 | | 27 |
| 2.Այրք | 5 | | 1 | | 0 |
| 3.Վերին Շորժա | 5 | | 1 | | 0 |
| 4.Ներքին Շորժա | 4 | | 1 | | 0 |
|  | 66 | | 45 | | 27 |

Վարդենիս համայնքում խոշորացումից հետո կրճատվել են համայնքապետարանի հաստիքները, որի արդյունքում ավելացել են ՀՈԱԿ-ների հաստիքները:

Վարդենիս խոշորացված համայնքում բացվել է <<Վարդենիսի կոմունալ տնտեսություն և բարեկարգում>> ՀՈԱԿ-ը:

Մինչև խոշորացումը Վարդենիս համայնքի ՀՈԱԿ-ներում եղել է 200 հաստիք, իսկ խոշորացումից հետո դրանց թիվը ավելացել է 43-ով դառնալով 243 հաստիք:

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
| **Վարդենիս՝**  **Այրք, Վերին Շորժա, Ներքին Շորժա** համայնքներում 2014-2016թթ. կապիտալ ծրագրեր չեն իրականացվել |  |

Առաջիկայում Վարդենիս համայնքում իրականացվող ներդրումների շրջանակում համայնքին տրամադրվելիք տեխնիկան սպասարկելու նպատակով՝ նախատեսվելու են հետևյալ հաստիքները. 1 ինքնաթափ մեքենայի համար 1 վարորդ և 1 մեխանիզատորներ (ընդամենը՝ 2 հաստիք), ձնահավաք և փոշեկուլ մեքենաների համար՝ 1 վարորդ և 1 մեխանիզատոր (ընդամենը՝ 2 հաստիք), էքսկավատորի համար՝ 1 վարորդ և 1 մեխանիզատոր (ընդամենը՝ 2 հաստիք), գրեյդերի համար՝ 1 վարորդ և 1 մեխանիզատոր (ընդամենը՝ 2 հաստիք), կիսաբեռնատար ուազի համար 1 վարորդ և 1 մեխանիզատոր (ընդամենը՝ 2 հաստիք): Վերոնշյալ տեխնիկայի սպասարկամն նպատակով ընդհանուր առմամբ նախատեսվել է **10 հաստիքի** ավելացում: Ի դեպ, նշված հաստիքների վճարումը լրացուցիչ բեռ չի հանդիսանալու համայնքի բյուջեի համար, քանի որ նշված տեխնիկայի շահագործումը ինքնածախսածածկվելու է ավագանու կողմից հաստատված այդ տեխնիկայի վարձակալության վճարների հաշվին:Մեքենաներն ու սարքավորումները նորմատիվային պայմաններում և պատշաճ կերպով սպասարկելու համար վարձակալվել է տեխնիկայի սպասարկման կայանատեղի:

1. Խնդրում եմ յուրաքանչյուր եռամսյակ լրամշակել և ներկայացնել թարմացված տեղեկատվությունը պահպանելով հինը: [↑](#footnote-ref-1)