# Ապարան համայնք

# (2022 թ. 1-ին եռամսյակ)

***1.Բնակավայրերի քանակը***՝ **22:**

***2.Հրավիրված խորհրդակցությունների քանակը***՝ 56

***3.Համայնքի բնակիչների ընդունելությունների քանակը` 120***

***4.Բնակավայրերի այցելությունների քանակը***՝ 213

Ապարան-

Արագած-21

Արայի-12

Ափնագյուղ-3

Երնջատափ-9

Եղիպատրուշ-3

Վարդենուտ-21

Վարդենիս-6

Հարթավան-21

Ջրամբար-3

Ծաղկաշեն-3

Ձորագլուխ-9

Թթուջուր-9

Չքնաղ-3

Կայք-3

Մելիքգյուղ-18

Նիգավան-6

Լուսագյուղ-18

Շենավան-27

Սարալանջ-3

Քուչակ-12

Շողակն-3

***5.Ավագանու նիստերի քանակը՝*** 3

**6.Ավագանու մշտական հանձնաժողովների քանակը՝ 4**:

1. գիտության, կրթության, մշակույթի և երիտասարդական հարցերի

2. սոցիալական, առողջապահության և բնապահպանական հարցերի

3. իրավական հարցերի

4. ֆինանսավարկային, բյուջետային և տնտեսական հարցերի:

***7.Սոցիալական աշխատողի կողմից տնային այցելությունների քանակը***` թվով 92

Ապարան-18

Արագած-8

Արայի-4

Ափնագյուղ-1

Երնջատափ-3

Եղիպատրուշ-4

Վարդենուտ-5

Վարդենիս-2

Հարթավան-4

Ջրամբար-2

Ծաղկաշեն-12

Ձորագլուխ-1

Թթուջուր-1

Չքնաղ-1

Կայք-3

Մելիքգյուղ-1

Նիգավան-3

Լուսագյուղ-3

Շենավան-6

Սարալանջ-2

Քուչակ-7

Շողակն-1

Սոցիալական աջակցության համար դիմած քաղաքացիների և թիրախ ընտանիքների հետ հանդիպելու, դիմումատուների սոցիալական կարիքները տեսնելու համար կատարվում են այցեր, ուսումնասիրվում է անապահով ընտանիքների սոցիալական վիճակը, սոցիալապես անապահով ընտանիքներին տրամադրվում է օգնություն:

Շարունակվում է պատերազմի հետևանքով Արցախից Ապարան համայնք եկած ընտանիքների կարիքների գնահատումը, մշտապես կազմակերպվում են այցեր, տրամադրվում է տարատեսակ օգնություն՝ համագործակցելով հասարակական և բարեգերծական կազմակերպությունների հետ: Օրինակ՝ նմանատիպ համագործակցության շնորհիվ Օրրան բարեգործական կազմակերպության հետ արցախցի 9 կին արհեստ կսովորի, որից հետո կկարողանան աշխատել և ինքնուրույն հոգալ իրենց ընտանիքի ծախսերը։Համայնքում բնակեցված փախստականների մեծ մասը արդեն վերադարձել է Արցախ տեղափոխվել այլ համայնք, բայց դեռևս Ապարան համայնքում բնակվում են 26 ընտանիք՝ 79 արցախցի, շարունակվում է այդ ընտանիքների հետ աշխատանքը, տրամադրվում է սոցիալական և հոգեբանական օգնություն՝ համագործակցելով մի շարք կազմակերպությունների հետ:

Զոհված և վիրավոր զինծառայողների ընտանիքներին համայնքապետարանը այցելում է, տեղեկանում նրանց խնդիրներին, փորձում օգնել/սոցիալական օգնություն, գազաֆիկացում, հիվանդանոցային ծախսեր, վիրավոր զինծառայողներին մասնագիտություն ձեռք բերելու աջակցություն, հովանավոր անհատների և կազմակերպությունների հետ ծանոթացում/։

***8.Նախադպրոցական և արտադպրոցական կրթության հաստատություններ կատարված այցեր՝***

2022 թվականի 1-ին եռամսյակում շարունակվում է համայնքային ենթակայության բոլոր ՀՈԱԿ-ների բնականոն աշխատանքը՝ հակահամաճարակային կանոնների խիստ պահպանմամբ: Այդ կանոնների պահպանումը եղել է անմիջապես համայնքապետարանի ուշադրության կենտրոնում, կատարվում են մշտադիտարկումներ, խնդիրների ու թերությունների վերհանում, ապա դրանց լուծում կամ վերացում:

Յուրաքանչյուր շաբաթ կատարվում են այցեր Ապարան համայնքի ենթակայության նախադպրոցական և արտադպրոցական ուսումնական հաստատություններ, կատարվել են մշտական դիտարկումներ, դասալսումներ, ստուգվել են թեմատիկ պլանավորումները, շաբաթական պլանները: Մշտապես ուշադրության կենտրոնում են Ապարան համայնքի 5 մանկապարտեզների սննդակարգը, ճաշացանկը, օրվա ռեժիմը, դաստիարակների աշխատանքները,մեթոդական զինվածությունը, սանիտարահիգիենիկ պայմանները, աշխատակազմի ներգրավածությունը մանկապարտեզի ընդհանուր աշխատանքին և այլն: Մանկապարտեզների աշխատանքները դարձել են ավելի համակարգված, դիտարկելի ու մասնակցային, հաճախակի են կազմակերպվում ծնողների մասնակցությամբ միջոցառումներ, սեմինարներ, խաղեր ու մրցույթներ, պարապմունքները դարձել են ավելի արդյունավետ, քանի որ անցկացվում են հետաքրքիր ու նորարար մեթոդներով: Այս եռամսյակում Քուչակի նորաբաց մանկապարտեզը դեռևս աշխատում է մեկ խմբի հետ, քանի որ գրանցված երեխաների թիվը 27-ն է, բայց ապրիլի 1-ից կսկսի գործել նաև 2-րդ խումբը, և մանկապարտեզը կկարողանա ընդունել մինչև 60 երեխա։

Համայնքապետարանի կողմից շարունակվում են մեթոդական և մասնագիրատական աջակցությունը, յուրաքանչյուր ամսվա վերջում համայնքապետարանի ԿՄՍԵՍ բաժնի կողմից կազմակերպվող ամփոփիչ խորհրդակցությունների շնորհիվ բոլոր մանկապարտեզները ոչ միայն ճանաչում են իրար, ծանոթանում մյուս մանկապարտեզների աշխատանքներին, այլև համագործակցում են, լավագույն փորձի փոխանակում են իրականացնում, միասին մշակում և կազմակերպում են պարապմունքներ, ծրագրեր: Շարունակվում են Ապարանի համայնքապետարանի միջոցներով ՆՈՒՀ-երի տնօրենների և մանկավարժական աշխատողների համար կազմակերպվել կարողությունների զարգացման սեմինարներ, որոնց ընթացքում մասնակիցները ձեռք են բերում մասնագիտական, մեթոդական, վարչարարական և այլ կարևոր գիտելիքներ։

Հաճախակի են այցերը արվեստի դպրոցներ և մշակույթի կենտրոն, համայնքում գործող գրադարան՝ իր տեղակայման վայրերով, համայնքի 2 մարզադպրոց, ինչպես նաև հատուկ ուշադրության կենտրոնում են համայնքում գործող ՎՄԶԿ-ները։ Ապարան համայնքում այժմ գործում է ՎՄԶ 5 կենտրոն, որոնց աշխատանքների արդյունավետությունը զգալի է: Նախատեսվում է բացել ևս մեկ ՎՄԶԿ Վարդենուտում, այժմ կատարվում են շինարարական աշխատանքները՝ սենյակների վերանորոգում, կահավորումը, գույքի ձեռքբերումը, այդ վարչական տարածքի 3-5 տարեկան երեխաների հաշվառումը: Արտադպրոցական կրթություն իրակացնող ՀՈԱԿ-ներում բավականին զգալի առաջընթաց կա, բարելավվել և կարգավորվել է ՀՈԱԿ-ների գրագրությունը, մատենավարությունը, մեթոդական և մասնագիտական աջակցությունը համայնքապետարանի կողմից կատարվում է պարբերապես, կազմակերպվում են փորձի փոխանակում, փոխայցեր, համատեղ միջոցառումներ հանրապետության այլ դպրոցների հետ, արվեստի դպրոցները և մշակույթի կենտրոնը պարբերաբար մասնակցում են հանրապետական և միջազգային փառատոններին՝ մշտապես գրավելով մրցանակային տեղեր:

Այս եռամսյակում բոլոր ՀՈԱԿ-ների տնօրենների հետ քննարկվել են գնումների պլանները, բյուջետային հայտեր են կազմվել՝ ելնելով քննարկումներից և կարիքների գնահատումից։ Հունվարին հաստատվել են բյուջեները, բոլոր ՀՈԱԿ-ները սկսել են բնականոն աշխատանքը, ստեղծվել են բոլոր պայմանները դասապրոցեսը արդյունավետ կազմակերպելու համար։ Ամենամսյա խորհրդակցությունների ընթացքում քննարկվում են աշխատանքները, դիտարկումներ են արվում, բացթողումները լրացնելու լուծումներ քննարկվում։

***9.Դպրոցական տարիքի երեխաների քանակը, որոնք դուրս են մնացել ուսումնական պրոցեսից՝*** 4 /5 տարին լրացած երեխաներ, որոնց ծնողները դպրոց չեն տարել՝ բերելով մի շարք պատճառներ/: Այդ երեխաների ծնողների հետ հանդիպումներ են եղել, հանդիպում-այցեր լինում են նաև այն երեխաների ընտանիքների հետ, որոնք պարբերաբար կամ երկար բացակայում են դպրոցից։ Համայնք-դպրոց կապը նույնպես ակտիվացել է։ Համայնքապետարանի, դպրոցի, խնամակալության և հոգաբարձության հանձնաժողովի համատեղ աշխատանքի շնորհիվ մեծացել է ուշադրությունը պարբերաբար կամ երկար ու անտեղի բացակայող աշակերտների վարքին։

***10.Հանրային միջոցառումներ՝***

Այս եռամսյակում կազմակերպվել են տարեկան աշխատանքային պլանով նախատեսված բոլոր ծրագրերն ու միջոցառումները։ Կազմակերպվել են նաև տարբեր թեմաներով հանրային լսումներ վարչական տարածքներում՝ ներառյալ նաև Մելիքգյուղը, նախաձեռնող խմբերի հետ հանդիպումներ:Ապարան համայնքում ակտիվ գործում է համայնքի ղեկավարին կից Կանանց և երիտասարդների հարցերով խորհրդակցական մարմինը, որը այս եռամսյակում կազմակերպել է 3 ֆոկուս խմբեի քննարկում, 1 կլոր սեղան-հանդիպում, ինչպես նաև խմբի անդամները ակտիվ մասնակցեցին մի շարք դասընթացների, սեմինարների՝ <<Համայնքի ուժը>> և << Կանանց և երիտասարդների մասնակցության խթանումը որոշումների կայացման գործընթացում>> դրամաշնորհային ծրագրերին։

Հունվարի 28-ին, ավանդույթի համաձայն, երթ է կազմակերպվել <<Վերածնունդ>> հուշահամալիր, պանթեոն, եղել է ծաղկադրման արարողություն։

Հունվարին անցկացվեց նաև սեղանի թենիսի համայնքային փուլը։

Փետրվարի 20-ին կազմակերպվեց և անցկացվեց <<Ապարանյան ձմեռ>> մարզամշակութային ավանդական միջոցառումը, որին ակտիվ մասնակցեցին 22 վարչական տարածքի բնակիչները։

Փետրվարի 19-ից մարտի 13-ը համայնքում Գիրք նվիրելու օրվա միջոցառումներ կազմակերպվեցին, որում ընդգրկված էին համայնքի բոլոր դպրոցները, ՆՈՒՀ-երը, արվեստի դպրոցները, մշակույթի կենտրոնն ու գրադարանը։ Այս միջոցառումը ևս ավանդական դառնալու նպատակ ունի, ինչպես նաև համահամայնքային նշանակություն է ստացել։

Մարտի 7-ին՝ Կանանց միջազգային օրվա նախօրյակին համայնքապետարանի աշխատակիցները ծաղիկներ և քաղցրավենիք նվիրեցին համայնքի բոլոր կազմակերպությունների կին աշխատակիցներին։

Մարտ ամսին ՀՀ <<Վարչապետի գավաթ>> սեղանի թենիսի առաջնությանը Ապարան համայնքից մասնակցեցին 4 ներկայացուցիչ, որից մեկը գրավեց մրցանակային տեղ։

2022 թվականի 1-ին եռամսյակում Ապարանում կազմակերպվեց նաև դպրոցական սպորտլանդիայի համայնքային փուլը։

***11.Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովելու համար տեղամասային կենտրոններում ձեռնարկված միջոցներ՝***

Սահմանափակ ֆիզիկական հնարավորություններ ունեցող ընտրողների ընտրական իրավունքի իրականացման մատչելիությունն ապահովվել է 2 %-ով։

***12.Աղբահանության և սանիտարական մաքրման աշխատանքների իրականացում՝***

Համայնքում ապահովվում է աղբահանության լիակատար իրականացում ավագանու կողմից հաստատված հայեցակարգով:Ամբողջ համայնքում պարբերաբար կատարվել է սանիտարական մաքրում, ջրատարների մաքրում, աղբի կուտակում, հեռացում, աղբատեղիների մաքրում: Ամեն օր պարբերաբար կատարվում են համայնքային շենքերի, փողոցների, մարդաշատ վայրերի մաքրման և ախտահանման աշխատանքներ: Համայնքի ամբողջ տարածքում կատարվել է սանիտարական մաքրում, սելավատարների, ջրատարների մաքրում, աղբի կուտակում, հեռացում, աղբատեղիների մաքրում, ճանապարհների եզրերի մաքրում: Բոլոր անհրաժեշտ վայրերում կատարվել են ճանապարհների հարթեցման աշխատանքներ: Համայնքի բոլոր վարչական տարածքներում ձնամաքրման աշխատանքները կատարվում են շատ արագ և բարեխղճորեն, մարտ ամսին եղան առատ տեղումներ, ձնաբուք, բայց համայնքում ոչ մի ճանապարհ փակ չի եղել մեկ ժամից ավել, ամեն ինչ արվել է անգամ այդ եղանակին ճանապարհների անցանելիությունը ապահովելու համար։

***13.Համայնքի վարչական տարածքում բիզնես գործունեություն իրականացնող գործարարների և ձեռնարկատերերի հետ հանդիպումներ***՝ թվով 2 :

Քննարկվել է մասնավոր հատվածի ներդրումները համայնքի զարգացման գործում: Տեղի է ունեցել ոլորտային հանդիպում-քննարկումներ, ուր քննարկվել է Ապարան համայնքում բացակայող ենթակառուցվածքների կառուցման և ձևավորման հարցերը: Քանի որ Ապարան համայնքն ունի նախադրյալներ դառնալու զբոսաշրջության զարգացման համար հետաքրքիր հարթակ, ուստի համայնքում պիտի լինեն անհրաժեշտ բոլոր ենթակառուցվածքներն ու ծառայությունները: Ընթացքի մեջ է ներդրումային երկու ծրագիր, իսկ քննարկման և գործընթացի նախապատրաստական աշխատանքների փուլում են գտնվում ևս երկու խոշոր ներդրումային ծրագիր, որոնց իրականացնումը զգալի դրական ազդեցություն կթողնի Ապարան համայնքի տնտեսական զարգացման վրա: Համայնքի ղեկավարության և մասնավոր հատվածի հետ հանդիպումների ընթացքում քննարկվել են նաև արտադրական գործունեություն սկսելու հարցը, որը որոշ չափով կլուծի գործազրկության հարցը: Այս հանդիպումների արդյունքում համայնքում արդեն դրվել են արտադրական գործունեություն իրականացնելու հիմքեր։

Եվրոմիության դրամաշնորհային ծրագրով հիմնվեց երիտասարդական կենտրոն, որի բացումը կազմակերպվեց մեծ շուքով, ներկա էին բազմաթիվ հյուրեր։ Երիտասարդական կենտրոնում արդեն իսկ ակտիվ աշխատանքներ են ընթանում, այնտեղ են անցկացվում համայնքի ավագանու նիստերը,համայնքի ղեկավարին կից կանանց և երիտասարդների հարցերով խորհրդակցական մարմնի, նախաձեռնող խմբի հանդիպումները, հանրային քննարկումներ, ֆուկուս խմբի քննարկումներ, սեմինարներ և այլն: Ապարան համայնքի նախաձեռնող խմբի կողմից առաջարկված հյուրատնային ցանցի ստեղծումը տեղական տնտեսական զարգացման վրա դրական ազդեցություն կունենա՝ կստեղծվեն նոր աշխատատեղեր, համայնքում կունենանք ենթակառուցվածքներ, որի պակասի պատճառով զբոսաշրջիկների հոսքը Ապարան համայնք սահմանափակվում է: Հյուրատնային ցանց ստեղծելու ծրագրի իրականացման համար շարունակվում են կազմակերպվել հանդիպումներ պատասխանատու կազմակերպությունների, մասնավոր հատվածի ներկայացուցիչների հետ, ինչպես նաև համայնքի այն բնակիչների հետ, ովքեր ուզում են հյուրատներ բացել և սկսել բիզնես գործունեություն, կազմակերպվել են հանդիպում-քննարկումներ, կազմվել է հայտը, Ապարանի համայնքապետարանը դիմել է այս ծրագրով և շահել է դրամաշնորհը, այս ծրագրի իրականացման աշխատանքները շարունակվում են:

***14.Համայնքի կառավարման տեղեկատվական համակարգի (ՀԿՏՀ կամ համարժեք) լիարժեք և արդյունավետ շահագործման աշխատանքներ՝***

Ապահովվում է Aparan.am կայք-էջի լիակատար շահագործում, փաստաշրջանառություն, համայքի ղեկավարի որոշումներ, կարգադրություններ, ավագանու որոշումներ, բյուջեի եկամուտների և ծախսերի կատարողականների դիտման մատչելություն:Մուտքագրվել է 998 գրություն, 482 ելից գրություն, տրվել են համայնքի ղեկավարի 167 որոշում, 76 կարգադրություն, աշխատակազմի քարտուղարի 190 հրաման, քաղաքացիներից ստացվել են 355 դիմում, տրվել է 1010 տեղեկանք, տեղադրվել է համայնքին վերաբերող 12 նյութ:

***15.Ավագանու հրապարակային նիստերի առցանց հեռարձակում***՝ Ապահովվել է 3 նիստի ուղիղ հեռարձակումը: