**Եղեգնաձոր համայնք(2022 թ. առաջին եռամսյակ)**

Խոշորացման արդյունքում ձևավորվել է առավել մրցակցային ավագանի, հաստիքների վերաբաշխում` համաձայն լիազոր մարմնի կողմից հաստատված համայնքային ծառայության պաշտոնների անվանացանկի և ավագանու կողմից հաստատված հաստիքացուցակի: Գլաձոր և Գետափ բնակավայրերի գործող մանկապարտեզների հաստիքացուցակներում կատարվել են փոփոխություններ՝ ավելացվել են մեթոդիստների հաստիքները:

Համայնքապետարանում գործում է քաղաքացիների սպասարկման գրասենյակ (ՔՍԳ), որի միջոցով իրականացվում է բնակչությանը մատուցվող հանրային ծառայությունների տրամադրումը: Գրասենյակները գործում են «Մեկ պատուհան, մեկ կանգառ» սկզբունքով՝ բնակչի համար ապահովելով հարմարավետ և որակյալ սպասարկում:

Եղեգնաձոր համայնքում ներդրված է Համայնքային կառավարման տեղեկատվական համակարգի՝ (ՀԿՏՀ) խոշորացված համայնքի համար մշակված տարբերակը, որը հնարավորություն է ընձեռում համայնքի բնակավայրերում, վարչական ղեկավարների միջոցով քաղաքացիներին էլեկտրոնային եղանակով մատուցել գրեթե բոլոր այն ծառայությունները, որոնք տրամադրվում են քաղաքացուն՝ համայնքապետարան այցելելու դեպքում: Նման ծառայությունների թվին են պատկանում քաղաքացիների դիմումների ընդունումը, տարաբնույթ տեղեկանքների տրամադրումը, համայնքի ղեկավարի և ավագանու մոտ ընդունելության գրանցումը, գույքային հարկերի և վարձակալական վճարների գանձումը կամ դրանց առնչվող տեղեկանքների տրամադրումը: Եթե մինչև խոշորացումը, օրինակ, համայնքի կազմում ընդգրկված բնակայրերի բնակիչներն իրենց գույքահարկի կամ հողի հարկի վճարման կամ տեղեկանք ստանալու համար ստիպված էին այցելել այլ համայնք, ապա այսօր հնարավորություն ունեն դա իրականացնելու հենց իրենց բնակավայրում:

Համայքապետարանն ունի պաշտոնական համացանցային կայք (www. yeghegnadzor.am), ինչը մեծապես նպաստում է համայնքի ղեկավարի և ավագանու գործունեության հրապարականության, թափանցիկության և հաշվետվողականության ապահովմանը:

**Համայնքի հաստիքներ**

|  |  |  |  |  |  |
| --- | --- | --- | --- | --- | --- |
| Համայնք (բնակավայր) | | Մինչև խոշորացումը | Խոշորացումից հետո | | |
| Հաստիք | Հաստիք | | Ավագանու անդամներ |
|  | **Եղեգնաձոր** | | |  | |
| 1.Եղեգնաձոր | | 21 | 40 | | 14 |
| 2.Գլաձոր | | 15 | 5 | | 4 |
| 3.Մալիշկա | | 18 | 7 | | 1 |
| 4. Գետափ | | 15 | 6 | | 1 |
| 5.Վերնաշեն | | 13 | 5 | | 1 |
|  | | 82 | 63 | | 21 |

Խոշորացումից հետո համայնքապետարանի աշխատակազմում ավելացել է նոր ստորաբաժանում՝ «Քաղաքաշինության, հողաշինության, գյուղատնտեսության և բնապահպանության բաժին, որն ունի 5 հաստիք։

***Մինչև խոշորացումը Եղեգնաձոր և Գլաձոր համայնքներն ունեին համայնքային տնտեսություն կոմունալ ՀՈԱԿ-ներ, ընդհանուր՝ 38.5 հաստիք, իսկ խոշորացումից հետո դրանց թիվը ավելացել է դառնալով՝ 52.5:***

**Կապիտալ ծրագրեր**

|  |  |
| --- | --- |
| Մինչև խոշորացումը | Խոշորացումից հետո[[1]](#footnote-1) |
| **Եղեգնաձոր քաղաքում մինչև խոշորացումը 2021 թվականին իրականացվել են հետևյալ կապիտալ ծախսերը․**   1. Եղեգնաձոր համայնքի Չարենց- Թամանցիների փողոցների նորոգում /14․499․527 դրամ/ 2. Եղեգնաձոր համայնքի Սևակի 1.3.5 և Միկոյանի 10.11.12 բազմաբնակարան բնակելի շենքերով պարփակված բակերի բարեկարգում /37.978.710 դրամ/ 3. Ալավերդյան փողոցի և Կամոյի փողոցի (Երևանյան խճուղուց մինչև Անդրանիկի փողոց) նորոգում /66.173.767 դրամ/ 4. Եղեգնաձոր համայնքի հրապարակի նորոգում /10.398.002 դրամ/ 5. Եղեգնաձոր համայնքի Ալավերդյան, Անդրանիկ և Արսենյան փողոցների լուսավորության ցանցի կառուցում /10.000.080 դրամ/ 6. Եղեգնաձոր համայնքի Միկոյան 22 բազմաբնակարան բնակելի շենքի տանիքի հիմնանորոգում /15.257.160 դրամ/   **Գլաձոր բնակավայրում մինչև խոշորացումը 2021 թվականին իրականացվել է հետևյալ կապիտալ ծախսը․**  Գլաձոր բնակավայրի 11-րդ փողոց, թիվ 9 հասցեում գոյություն ունեցող մշակույթի տան վերահատակագծում և կցակառույցի իրականացում / 24.000.000 ՀՀ դրամ/ աշխատանքները շարունակվում են․ կիրականացվի ևս 37․088․000 դրամի ծախս  **Մալիշկա բնակավայրում մինչև խոշորացումը 2021 թվականին իրականացվել է հետևյալ կապիտալ ծախսերը․**   1. Մալիշկա համայնքի ներհամայնքային փողոցների (կենտրոնական փողոց տուն 74 հասցեից մինչև կենտրոնական 7 նրբանցք և 8-րդ փողոց տուն 1 հասցեից մինչև 25 փողոց տուն 13 հասցե) փողոցային լուսավորություն /10.800.000 ՀՀ դրամ/ 2. Մալիշկա համայնքի ներհամայնքային փողոցների մասնակի ասֆալտապատում /0.5կմ, 45.510.594 ՀՀ դրամ/ 3. Մալիշկա համայնքի ոռոգման ջրագծի ներքին ցանցի վերանորոգում /11.760.000 ՀՀ դրամ/ 4. Մալիշկա համայնքի գյուղապետարանի տանիքի վրա 6.225 ԿՎՏ դրվածքային հզորությամբ արևային ՖՎ կայանի և Մալիշկա համայնքի մշակույթի տան տանիքի վրա 29.05ԿՎՏ դրվածքային հզորությամբ արևային ՖՎ կայանի կառուցում /10.440.000 ՀՀ դրամ/ 5. Մալիշկա համայնքի ներհամայնքային փողոցների մասնակի ասֆալտապատում, Մալիշկա համայնքի 20-րդ փողոց 24 հասցեից մինչև 26-րդ փող /69.960.000 ՀՀ դրամ/   **Գետափ բնակավայրում մինչև խոշորացումը 2021 թվականին իրականացվել է հետևյալ կապիտալ ծախսը․**  Գետափ բնակավայրի ներհամայնքային ճանապարհի ասֆալտապատում (մինչև հին գերեզմաններ) /43.698.000 դրամ/  **Վերնաշեն բնակավայրում մինչև խոշորացումը 2021 թվականին իրականացվել է հետևյալ կապիտալ ծախսը․**  Վերնաշեն բնակավայրի գազիֆիկացում /15.600.000 դրամ/ | Խոշորացումից հետո համայնքի տարածքում կապիտալ ծախսեր իրականացնելու համար ծրագրերը մշակման փուլում են |

1. [↑](#footnote-ref-1)